Lav et referat af nedenstående tekst:

Tekst:
Fredag morgen har som 15 ud af 16 nætter i indeværende april budt på nattefrost flere steder, men i takt med at solen kommer højere på himlen stiger temperaturen fredag hurtigt. I formiddagstimerne nærmer vi os ti grader, og i lange perioder vil der også være plads til ganske meget solskin. Temperaturerne får endnu et nøk opad i eftermiddagstimerne, hvor der - de steder, hvor det bliver varmest - kan forventes temperaturer på 10 til 12 grader flere steder. Torsdag steg temperaturen til 12,2 grader i både Nordjylland og København, og det er muligt, at temperaturen lige akkurat bliver lidt højere fredag. Flere skyer mod sydøst Mængden af sol og skyer vil derimod ikke være ligeligt fordelt fredag. Et lavtryksområde over Østeuropa vil nemlig påvirke vejret over den sydøstlige del af Danmark. Det giver noget mere skyet vejr til især Bornholm, hvor man dagen igennem heller ikke vil opleve temperaturer højere end fire til syv grader. Skyerne kan også strejfe Falster, Møn, Sydøstsjælland og måske også hovedstadsområdet. Jo længere mod nord og vest man befinder sig, jo længere vil perioderne med solskin være. I hele landet kan man dog glæde sig over, at vinden blot bliver svag til let, og kigger vi frem mod de næste dage, venter der lunere forårsvejr med solskin. Lørdag vil der dog fortsat være flere skyer mod sydøst og risiko for lidt regn.

Referat:
Temperaturen kan nå op over 12 grader. Et lavtryksområde påvirker dog vejret over den sydøstlige del af Danmark.